CELEX: 62017CN0459
Language: hu
Date: 2017-07-31 00:00:00
Title: C-459/17. sz. ügy: A Conseil d’État (Franciaország) által 2017. július 31-én benyújtott előzetes döntéshozatal iránti kérelem – SGI kontra Ministre de l’Action et des Comptes Publics

16.10.2017   
            
            
               HU
            
            
               Az Európai Unió Hivatalos Lapja
            
            
               C 347/12
            
         A Conseil d’État (Franciaország) által 2017. július 31-én benyújtott előzetes döntéshozatal iránti kérelem – SGI kontra Ministre de l’Action et des Comptes Publics
   (C-459/17. sz. ügy)
   (2017/C 347/15)
   Az eljárás nyelve: francia
   
      A kérdést előterjesztő bíróság
   
   Conseil d’État
   
      Az alapeljárás felei
   
   
      Felperes: SGI
   
      Alperes: Ministre de l’Action et des Comptes Publics
   
      Az előzetes döntéshozatalra előterjesztett kérdések
   
   Az 1977. május 17-i hatodik héairányelv (1) 17. cikkét, amelynek rendelkezéseit a közös hozzáadottérték-adó rendszerről szóló, 2006. november 28-i irányelv (2) 168. cikke lényegében átvette, úgy kell-e értelmezni, hogy annak megállapításához, hogy a saját tevékenysége után fizetendő hozzáadottérték-adóból az adóalany nem vonhatja le az olyan termékek vagy szolgáltatásnyújtás kapcsán kiszámlázott összeget, amelyek tekintetében az adóhatóság megállapította, hogy azokat részére ténylegesen nem teljesítették, minden esetben vizsgálni kell, hogy megállapítható-e, hogy az adóalany tudta, vagy neki tudnia kellett volna, hogy az ügylet hozzáadottértékadó-csalás részét képezi, függetlenül attól, hogy e csalást a számlakibocsátó, a számla címzettje vagy valamely harmadik személy kezdeményezésére követték el?
   
      (1)  A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv (HL L 145., 1. o.; magyar nyelvű különkiadás 9. fejezet, 1. kötet, 23. o.)
   
      (2)  A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL 2006. L 347., 1. o.; helyesbítések: HL 2007. L 335., 60. o., HL 2015. L 323., 31. o.).